**Predmet Informacione tehnologije u medicine**

**Uputstvo za pisanje seminarskog rada**

**UPUTSTVO ZA PISANJE SEMINARSKOG RADA**

1. **STRUKTURA RADA**

Rad treba da ima naslovnu stranu, sadržaj, uvod, glavni deo, zaključak i literaturu. Obim rada je od 15 do 20 strana.

1. **NASLOVNA STRANA**

Naslovna strana treba da sadrži naziv univerziteta, naziv fakulteta, naziv predmeta, temu rada, prezime i ime mentora, prezime, ime i broj indeksa studenata, mesto i godinu pisanja rada.

1. **IZGLED TEKSTA**

Rad treba da bude otkucan samo sa jedne strane lista A4 formata (210x297mm).

Prilikom pisanja rada koristiti sledeće margine:

• gornja margina 2,5cm;

• donja margina 2,5cm;

• leva margina 2,5 cm;

• desna margina 2,5 cm.

U radu koristiti font Times New Roman (YU font), u sledećim veličinama:

• numerisane naslove prvog nivoa kucati fontom veličine 14pt, bold, velikim slovima;

• ostale podnaslove kucati fontom veličine 14pt, bold, malim slovima;

• tekst rada kucati fontom veličine 12pt.

Početak pasusa kucati od prve kolone, bez uvlačenja teksta sa Tab. Tekst rada kucati običnim proredom, a dvostruki prored koristiti između pasusa. Poravnati pasuse po levoj i desnoj margini (justified). Stranice rada treba numerisati, tako da broj bude u dnu strane (footer), uz desnu marginu.

1. **SLIKE, GRAFIKONI I TABELE**

Slike i grafikone treba centrirati na stranici, obavezno ih numerisati i navesti izvor odakle je slika (tabela, grafikon) preuzeta. Ukoliko preuzimate sliku, tabelu ili grafikon iz strane literature, obavezno prevesti sadržaj na njima.

1. **LITERATURA**

Listu referenci, korišćenih u radu, potrebno je formirati po abecednom redu. Za svaku referencu potrebno je navesti autora(e), naziv knjige (rada ili članka), izdavača, mesto izdavanja i godinu izdanja, kao što je prikazano na sledećem primeru.

1. Jovanović P., Petrović D., Obradović V., Mihić M.: Metode i tehnike projektnog menadžmenta, Fakultet organizacionih nauka, Beograd, 2007. str. 15.